Neulander

Diplomata család, akik különösen jól értenek a solymászathoz és a sárkánygyíkokhoz. Barátságosak a legtöbb fajjal. Vezetőjük Simon von Neulander, tornyuk pedig a Nordenfluss partján áll, Nebelturm fölött.

*"Ha a vámpírok mindegyike olyan segítőkész lenne, mint ők, egy szál gondunk se lenne velük. Egek, még a zsinatban is szívesen látnék egyet!"* - Esroniel von Himmelreich

Faj: Vámpír

Használható fegyverek: Tőrkard

## Tulajdonságok

**Páncélzat:** nehéz

**Mágia:** gyenge

**Védekezés:** erős

**Támadás:** közepes-erős

**Sebesség:** gyenge

## Képességek

**Név:** Árnyjáték

**Szint:** 1.

**Ár:** Neulander vámpírok kezdéskor megtanulják.

Leírás: A Neulander vámpír kis szintű kontrolt nyer az árnyak és fény-árnyék viszony fölött, ezáltal a kreativitásán múló látványos effekteket létrehozva amellyel súlyt vagy egyéb mondanivalókat ad a beszédének. Ártani nem tud vele.

**Név:** Sólyom-Sárkánygyík

**Szint:** 1.

**Ár:** 0 váltó

**Leírás:** A kiválasztott állathoz kapcsolódó idomítási képesség. Se több, se kevesebb, mégis grátisz!

**Név:** Tövis

**Szint:** 2.

**Ár:** 1500 váltó

**Leírás:** A vámpír egy gyors sorozatot végez el, ahol szintjével megegyező\*5 villámsebes rövid, sekély szúrást hajt végre. Ezt hárítani meglehetősen nehéz, inkább kitérni lehetséges előle.

**Név:** Sólyom/Sárkányszem

**Szint:** 3.

**Ár:** 2000 váltó

**Leírás:** A hosszas kapcsolattartás után a Vámpír elkezdi érezni az állata jelentétét, s ha kívánja akár képes vérmágia útján annak szemén keresztül is látni. Ez nem igényel különösebben sok erőt, de annál több koncentrációt, így harc közben természetesen nem alkalmazható.

**Név:** Parancsoló Aura

**Szint:** 4.

**Ár:** 2500 váltó

**Leírás:**  A Neulander vámpírok híres diplomaták, s ennek köszönhetően rendelkeznek egyfajta kiállással, ami miatt azonnal a tömeg fölé emelkednek. Hangjukat mindenki meghallja és ha kellő logikával rezonál, figyelnek is rá. Az NJK-k nagyobb eséllyel követik őket mint más karaktereket, illetve minden mesélés elején az adott mesélő köteles egy-két tippet adni a játékosnak arról, hogy hogyan érdemes megközelíteni a kaland problémájának megoldását.

**Név:** A szemet célozd!

**Szint:** 5.

**Ár:** 2500 váltó

**Leírás:** A vámpír egy célzott paranccsal arra ösztönzi állatát, hogy az az ellenfél szemét támadja, aki bár nem veszti el a látását, az abba folyó vértől nehezebben harcol majd, s jelentősen csökken majd minden képessége.

**Név:** Kiemelt fontosságú személy

**Szint:** 5.

**Ár:** 3000 váltó

**Leírás:** A hosszas lobbizás és utazgatásnak köszönhetően a vámpír bebizonyította, hogy fontos része az adott társadalmaknak, így bárhova is utazik, diplomáciailag érinthetetlen, s csakis királyi vagy pápai dekrétum alapján fogatható el. Nem bánthatják, nem rabolhatják ki, s ha ez mind nem lenne elég emellett minden küldetés után plusz 500 váltó vagyonban részesül. Passzív képesség.

**Név:** En garde

**Szint:** 6.

**Ár:** 3500 váltó

**Leírás:** A vámpír egy koncentrált védekező pozíciót vesz fel, amivel akár nyilakat vagy más lövedékeket is képes eltéríteni, természetesen az átlagos közelharci támadásokról nem beszélve. A stánsz bármeddig fenntartható, de abban a pillanatban, hogy az ember offenzívba vált megtörik.

**Név:** Diplomáciai kapcsolatok

**Szint:** 7.

**Ár:** 4000 váltó

**Leírás:** A vámpír eléggé jól ismeri, hogy melyik területen melyik szálakat kell meghúzni ahhoz, hogy képes legyen elérni valamit, s ehhez híven szinte mindenhol akad egy-egy jó ismerős, akinek segítségért fordulhat, illetve NJkként alkalmazhat a kalandon. A szereplő dolgainak megszabása a mesélő feladata.

**Név:** Gyenge pont

**Szint:** 8.

**Ár:** 4500 váltó

**Leírás:** A hosszas vívótőr használat után a vámpír ráérezett arra, hogy mégis hova érdemes támadni, s a koncentrált döféseit semmilyen formában se befolyásolja az ellenfél páncélja, vagy éppen bőrének vastagsága.

**Név:** Érinthetetlen

**Szint:** 9.

**Ár:** 5000 váltó

**Leírás:** A Neulandert egy olyan mágikus pajzs veszi körül, amely tökéletesen megvédi őt minden támadástól és sebzéstől, de ő sem támadhat és okozhat kárt míg a hatása alatt van. Két percig tart.

**Név:** A Hang

**Szint:** 10.

**Ár:** 6000 váltó

**Leírás:** A Neulanderek híresek diplomáciai érzékükről, ennek legmagasabb megtestesülési formája a Hang használata, aminek segítségével képesek valakit utasítani valamire, aki ennek nem mondhat ellent. Ez bármi lehet kis dolgoktól akár gyilkosságig is, de alapvetően elmondható, hogy minél komolyabb a dolog, annál keményebb koncentrációt igényel, s még annyi stresszt okoz a használónak. Úgy három-négy parancs lehetséges egy nap, azután mindenképpen pihenni kell. Az életösztön minden esetben felülírja, így pl. öngyilkosságra nem kényszeríthető.

Vissza a kasztokhoz